Mida siis praktiliselt horoskoopide koostamisel kasutada? Hing on olulisem kui keha ja seepärast tuleb astroloogias sideerilist või galaktikalist sodiaaki tähtsamaks pidada kui troopilist! Päris nii see siiski ei ole. Kuna valdav enamus inimestest elavad tänapäeval kui  kehad, s.t. nad ei teadvusta ennast kehast erineva elusolendina, kes omab keha, vaid teadvustavad ennast lihtlabaselt kehana, siis pole erilist mõtet neile hinge horoskoopi teha ning tasub piirduda troopilise sodiaagiga. Ehk lühidalt öeldes, eks see üks katsetamise asi ole. Selleks see erinevate sodiaakide võimalus ongi olemas. Tavakasutaja peaks piirduma troopilise sodiaagiga, muud sodiaagid on professionaalsetele astroloogidele.